|  |
| --- |
| **IZVJEŠĆE O PROVEDENOM SAVJETOVANJU S JAVNOŠĆU** |
| Naziv akta o kojem je savjetovanje provedeno: Nacrt prijedloga Odluke o najmu stanova  |
| Vrijeme trajanja savjetovanja: Savjetovanje je provedeno u trajanju od 30 dana odnosno od 11. studenog 2024. godine do 11. prosinca 2024. godine |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od zainteresirane javnosti u svezi Nacrta prijedloga Odluke o najmu stanova  |

|  |  |  |  |  |
| --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi primjedba/prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga |
| **1.** | **Pod rednim brojem 1.**Jasna Radulović | Nije točno označen članak | **Pod rednim brojem 1.**Načelni prijedlozi i mišljenje na nacrt akta ili dokumenta:*Smatram da bi se trebalo uzeti u obzir i mišljenje ili još bolje tražiti suglasnost stanara koji žive u zgradi u kojoj Grad iznajmljuje stanove da se takvi stanovi iznajmljuju, a sve kao što će biti slučaj s apartmanima. Imati takve susjede je horor. Neuredni, bučni, nekulturni , a sve znam iz vlastitog iskustva.*  | **Pod rednim brojem 1.**Prijedlog se **ne prihvaća**.Stanovi u vlasništvu Grada Rijeke nalaze se u velikom broju zgrada na području grada Rijeke. Kada bi Grad za svaki stan bio u obvezi tražiti suglasnost stanara koji žive u zgradi Grad bi bio onemogućen u stambenom zbrinjavanju osoba slabijeg imovnog stanja i ostvarenju svojih vlasničkih prava na stanovima. |
| **2.**  | **Pod rednim brojem 2.**Nasrin Strljić | Nije točno označen članak | **Pod rednim brojem 2.**Načelni prijedlozi i mišljenje na nacrt akta ili dokumenta:*Buduci da je lista namijenjana ljudima koji nisu bili u mogucnosti niti su u mogucnosti kupovinom nekretnine rijesiti svoje stambeno pitanje, te placaju godinama i desetljecima trzisnu cijenu najma, trebalo bi upravo to uzeti u obzir. Da pojasnim, ako gradjani podnositelji zahtjeva placaju eur mjescno stan ili i vise, mislim da bi i taj iznos trebao ulaziti u cenzus, tj oduzimat se od uklupnih prihoda. Placanje visokih najmnina je i glavni uzrok postajanja ovakvih politika, pa je onda smisleno upravo iznose koji placaju oni koji nemaju alaternative vazan faktor u ukupnoj procjeni prioriteta.*  | **Pod rednim brojem 2.**Prijedlog se **ne prihvaća**.Člankom 5. stavkom 1. točkom 6. Nacrta prijedloga Odluke propisan je cenzus koji ne smiju prelaziti ukupni dohodak i ukupni primici podnositelja zahtjeva i članova njegovog obiteljskog domaćinstva da bi ostvarili pravo na podnošenje zahtjeva za davanje stana u najam odnosno uvrštenje na Listu. Predloženom odredbom cenzus je određen u nižem postotku u odnosu na ranije važeće Odluke. |
| **3.** | **Pod rednim brojem 3.**Lorena Burić | Nije točno označen članak | **Pod rednim brojem 3.**Načelni prijedlozi i mišljenje na nacrt akta ili dokumenta:*Smatram da je u samim uvjetima sve navedeno no bez obzira, znajući da su liste za stan duge (i sama sam na njoj bila od 2010-2024.godine) za osobe koje nisu u mogućnosti podignuti kredit ili nemaju nikakvog nasljedstva smo ograničeni jedino na tu opciju kako bi bili stambeno osigurani. Ono sto predlažem, da se također uvede kao jedan od uvjeta, period proveden na listi za stambeno zbrinjavanje. S obzirom na emormno visoke cijene nekretnina koje imaju tendenciju rasta, gradski je stan jedina opcija za osobe slične ili iste pozadine.*  | **Pod rednim brojem 3.**Prijedlog se **ne prihvaća**.Člankom 6. Nacrta prijedloga Odluke kao jedno od mjerila na temelju kojih se utvrđuje Lista prioriteta za davanje stanova u najam je uvrštenje na prethodnoj Listi te je u članku 18. propisano da podnositelju zahtjeva na temelju uvrštenja na Listu prioriteta važeću u trenutku objavje javnog poziva za novu Listu pripada 2 boda. Ovo mjerilo nisu sadržavale ranije Odluke. |
| **4.** | **Pod rednim brojem 4.**Jelena Lalić | Nije točno označen članak | **Pod rednim brojem 4.**Nije naveden prijedlog ili primjedba | **Pod rednim brojem 4.** |